
Το στέκι είναι ανοιχτό 
κάθε Πέμπτη και Σάββατο, 
μετά τις 7.30 μ.μ. 

^ Τα κείμενα που δημοσιεύονται στο 
“νήριον” μπορεί να μην είναι πάντα 
αποτέλεσμα συλλογικής συμφωνίας, 

ωστόσο την ευθύνη δημοσίευσής τους 
φέρει η συνέλευση του στεκιού 


Μετά τη φούσκα της αγοράς και των δημοτικών εκλογών 

ώρα για άμεση δράση και άμεση δημοκρατία 

Κ αι τώρα τι θα γίνει; Οι νέες 
καλλικράτειες δημοτικές και 
περιφερειακές αρχές ανέλα- 
βαν, με περισσότερες αρμοδιότητες 
από τις προκατόχους τους. 

Στις τελευταίες σχετικές εκλογές, ένα 
τεράστιο ποσοστό (ακόμα και πάνω 
από 50%), τους γύρισε την πλάτη. Οι 
νέοι δήμαρχοι και περιφεριάρχες 
εκλέχθηκαν ουσιαστικά με ένα ποσο¬ 
στό του 20-30% στις περισσότερες 
περιπτώσεις. Αυτό δεν τους δίνει κα¬ 
θόλου μεγάλη κοινωνική νομιμοποίηση 
για όσα θα συμβούν. 

Πώς όμως να μην τους γυρίσεις την πλάτη; Ας μην ξεχνάμε πως τα «αυτοδιοικητικά» 
κομματικά επιτελεία έχουν ανεβάσει τους δήμους στην κορυφογραμμή της διαφθοράς, 
σύμφωνα με επίσημα στοιχεία. Η καταστρατήγηση όλου του νομικού πλαισίου ιδιαίτερα 
σε θέματα περιβάλλοντος στην επαρχία (και όχι μόνο), η πρόσληψη κόσμου με βάση την 
κομματική ταυτότητα και την εκλογική πελατεία, το μοίρασμα εργαλαβιών σε ημέτερα 
παράσιτα της μίζας είναι μερικά μόλις από τα στοιχεία που συνθέτουν την εικόνα της 
«τοπικής αυοδιοίκησης»; 

Θ' αλλάξει κάτι τώρα; Σίγουρα αλλά, απ' ό,τι φαίνεται από τη γενικότερη κατάσταση, προς 
το χειρότερο. Θα πει κανείς πως για άλλη μια φορά κινδυνολογούμε, όπως κάναμε τόσα 
χρόνια. Και θα απαντήσουμε πως αυτό που θέλουμε είναι να βλέπουμε την πραγματικό¬ 
τητα και να αντιμετωπίζουμε άμεσα αυτά που ετοιμάζουν για μας. Το ίδιο γίνεται κι εδώ. 
Ο Καλλικράτης οδηγεί ήδη σε αρκετές χιλιάδες απολύσεις δημοτικών υπαλλήλων από τις 
κοινωνικές υπηρεσίες (είναι αυτές που σε λίγο θα αποκαλούνται και από στα τηλεοπτικά 
κανάλια ως εξολοκλήρου ...ζημιογόνες). 

Οι νέες δημοτικές και περιφερειακές αρχές, και ιδιαίτερα αυτές που είναι φιλοκυβερ- 
νητικές, θα κληθούν από την κυβέρνηση να παίξουν ένα ακόμα αντικοινωνικό και πολύ 
σοβαρό παιχνίδι: από τη μία πλευρά, θα πρέπει να δείχνουν ένα πρόσωπο πιο ανθρώπινο 
και κοντινό στον πολίτη και από την άλλη πλευρά θα αποτελούν τους τοπικούς θεσμούς 
διευθέτησης του ξεπουλήματος μέσω του Γ^ετ ΐΓ3.οΙ< των δημόσιων εκτάσεων. 

Οσον αφορά το πρώτο σκέλος, για παράδειγμα η νέα δημοτική αρχή του Αγίου Δημητρί- 
ου έχει μπει ήδη σ' αυτό το παιχνίδι. Η παρουσία αρκετών κινήσεων αυτοοργάνωσης και 
μιας συνεχούς τοπικής ελευθεριακής δράσης την τελευταία δεκαετία στην περιοχή μας 
κατέστησε απαραίτητο για όλους τους εκλογικούς μηχανισμούς, με προεξάρχοντα εκεί¬ 
νον που νίκησε και στις εκλογές, να αποκτήσουν ένα προφίλ πιο «συμμετοχικό» και πιο 
«φιλικό» στις κινήσεις των κατοίκων (π.χ. στον Ασύρματο). Ολα αυτά βέβαια στα λόγια 
γιατί στις επίσημες θέσεις τα λουκούμια για τους εργολάβους δεν αποσύρονταν από την 
αγορά. Δίχως να έχουν πάρει το επίσημο χρίσμα από το κόμμα και την κυβέρνηση της 
επιβολής του μνημονίου, οι πασοκικές δημοτικές αρχές έρχονται να παίξουν τον ρόλο 
της προσέγγισης με τις τοπικές κοινωνίες. Αν το «σοσιαλιστικό» προφίλ έχει εξαφανι¬ 
στεί από τα υψηλά κλιμάκια, στο «αυτοδιοικητικά» επίπεδο παραμένει ανοιχτό χαρτί. Τη 
στιγμή μάλιστα που οι συνδικαλιστικοί μηχανισμοί υποβαθμίζονται, τα «αυτοδιοικητικά» 
σχήματα έχουν επιφορτισμένο ρόλο για να προσεγγίσουν τους πολίτες και να αποτρέ¬ 
ψουν τη γέννησης κι άλλων αυτοοργανωμένων και παραβατικών κοινοτήτων αντίστασης. 

Ομως όλες αυτές οι δημοτικές αρχές, όπως και όλες οι παρατάξεις της δεξιάς/ακρο¬ 
δεξιάς που θεωρούν πως η «λύση στο πρόβλημα» είναι να κατεβάσουμε τα βρακιά μας 
στους μεγαλοεπενδυτές (γι'αυτό και ακούσαν μέσα στη βουλή σαν χάνοι τον Στρος-Καν 
και τον Ολι Ρεν), δεν πρόκειται να κοντράρουν την ουσία της φιλελεύθερης πολιτικής. Η 
καραμέλα της ανάπτυξης οδηγεί στο ξεπούλημα κι άλλων δημόσιων εκτάσεων σε ιδιώτες, 
λες και τις βρήκαν από τους παππούδες τους και τις πουλάνε όπως και όσο θέλουν. Το 
παλιά αεροδρόμιο στο Ελληνικό είναι η κορυφή ενός παγόβουνου ξεπουλήματος και 
αντικονωνικής πολιτικής. 

Εμείς δεν αρκούμαστε στην καταγγελία. Δεν ψηφίσαμε όχι γιατί είμαστε κατά της συμ¬ 
μετοχής στα κοινά, αλλά γιατί είμαστε υπέρ της καθημερινής συμμετοχής στα κοινά.Δεν 
ψηφίσαμε όχι γιατί είμαστε κατά της έννοιας της δημοκρατίας, αλλά γιατί είμαστε κατά 
αυτής της αστικής έννοιας της δημοκρατίας, που είναι αντιπροσωπευτική και που αν την 
αποκαλούσες έτσι σε έναν αρχαίο αθηναίο θα γελούσε με την σύγχιση που έχει επέλθει 
για την έννοια αυτή. 

Το μέλλον που μας ετοιμάζουν είναι κάτι ανάμεσα στον σημερινό κινέζο εργάτη και τον 
αφγανό μετανάστη. Ας μη νομίζουμε σήμερα πως εμείς αξίζουμε κάτι καλύτερο επειδή 
πολιτογραφηθήκαμε με ελληνική υπηκοότητα. Οι νέες δημοτικές αρχές έχουν κι αυτές 
σημαντικούς ρόλους σ' αυτό το έργο. Ας τους το χαλάσουμε μέσα από την καθημερινή 
αυτενέργεια και αλληλεγγύη στις γειτονιές. Η άμεση δημοκρατία των τοπικών συνελεύσε¬ 
ων, η αυτοοργάνωση των ανθρώπων σε τοπικό επίπεδο, η αυτοδιαχείριση χώρων αλλά και 
άλλων δραστηριοτήτων, ακόμα και οικονομικών, μπορούν να αποτελέσουν σε ένα τοπικό 
επίπεδο προπλάσματα μίας κοινωνίας ισότητας, δικαιοσύνης και ελευθερίας. Κάθε συνοι¬ 
κία και οδόφραγμα στα σχέδια τους, κάθε συνοικία και πραγμάτωση των ονείρων μας. 


Σχετικά με το Αΐήβης ΜβΐΐΌ ΜαΙΙ 


Το πάρκινγκ το οποίο θα εξυπηρετού¬ 
σε τους κατοίκους των νοτίων περιο¬ 
χών και χρήστες του μετρό; Το “πρά¬ 
σινο” έργο που θα μείωνε την κίνηση 
των αυτοκινήτων προς το κέντρο και 
άρα θα συνέβαλε στην βελτίωση της 
ποιότητας του αέρα που αναπνέουμε 
και της καθημερινής ζωής στη μητρό¬ 
πολη; 

Κάπως έτσι, και εφοδιασμένοι με τέ¬ 
τοιου τύπου “επιχειρήματα” από τους 
λακέδες δημάρχοντες οι περίοικοι ανε¬ 
χτήκαμε, κατά μια έννοια, τους γερα¬ 
νούς, το μπετόν και την απώλεια ενός 
εν δυνάμει χώρου πρασίνου. Μέρα με 
τη μέρα γίναμε μάρτυρες ανύψωσης 
πέσαμε θύματα εξαπάτησης. 

Λίγοι θα ξέρουν πως, η συγκεκριμένη περιοχή είχε χαρακτηριστεί το 1999, στο γενικό πο- 
λεοδομικό σχεδίασμά του Δήμου Αγ.Δημητρίου, ως περιοχή ανάπλασης και χώρος πρα¬ 
σίνου. “Ευτυχώς” που ο κύριος Σουφλιάς, ως υπουργός ΠΕ.ΧΩ.Δ.Ε. αποχαρακτήρισε το 
χώρο πρασίνου και έλυσε τα χέρια των εργολάβων (προεδρική απόφαση Γ.20239/2006). 
Τα γραφειοκρατικά κολλήματα του ελληνικού δημοσίου με λίγη καλή θέληση και μπόλικο 
λάδωμα σίγουρα ξεπερνιούνται... 

Έτσι λοιπόν είναι έτοιμος ένας “ολοκαίνουργιος” ναός κατανάλωσης που έρχεται να προ¬ 
σφέρει λένε 1000 νέες θέσεις εργασίας. Χαρακτηριστικό είναι το παράδειγμα του «ΜίΙΙ» 
Αμαρουσίου όπου στις 2500 νέες θέσεις εργασίας που το πολυκατάστημα προσέφερε 
στην ευρύτερη περιοχή, χάθηκαν περίπου 5000 υφιστάμενες θέσεις, από το κλείσιμο 
μικρών και μεσαίων επιχειρήσεων, απώλεια εργασίας αυτοαπασχολούμε-νων κ.α. Παρόλα 
αυτά οικονομολόγοι / επιστημονικές αυθεντίες / υπηρέτες του καπιταλιστικού συστήμα¬ 
τος συνεχίζουν να μιλάνε για την “αγία” ανάπτυξη που θα μας σώσει από της κρίσης τα 
δόντια. 

Για όσους τρέφουν αυταπάτες για την ανάδειξη \ ανάπτυξη της περιοχής, είναι μάλλον 
δύσκολο η ντόπια αγορά να συναγωνιστεί το “πακέτο” που προσφέρουν τέτοιου τύπου 
πολυκαταστήματα. Εκεί μέσα κάποιος μπορεί να βρει, στον ίδιο χώρο, 100 διαφορετι¬ 
κές μάρκες προϊόντων να πιει καφέ, να φάει, να δει σινεμά... Τα μικρότερα μαγαζιά της 
αγοράς ίσως κλείσουν. Αν όμως πλανόδιοι μικροπωλητές έστηναν υπαίθρια αγορά, τα 
Μ.Μ.Ε(ξαπάτησης), με τη συνεργασία όλων των κατασταλτικών μηχανισμών του κράτους, 
θα παρότρυναν εμπόρους και "αγανακτισμένους” πολίτες να βγουν ουρλιάζοντας να τους 
διώξουν. Με πρόσχημα φυσικά το παραεμπόριο και την αισθητική των δημοσίων χώρων. 
Στα πλαίσια της σύγχρονης δουλοπαροικίας, περίπου 40% των εργαζομένων στον εμπο¬ 



μιας τερατώδους κατασκευής και άλλη μια φορά 


ανταπόκριση από την 
παρέμβαση της Πέμπτης 27/1 
σε σταθμούς Μετρό 

Στα πλαίσια μίας ακόμα ημέρας συντονι¬ 
σμένων δράσεων(Πέμπτη 27/1) σε γειτο¬ 
νιές της Αθήνας για το ζήτημα των ΜΜΜ, 
πραγματοποιήθηκε από την Ανοιχτή Λαϊκή 
Συνέλευση Αγ. Δημητρίου και συναγωνι¬ 
στές από γειτονικές περιοχές (Δάφνη, Νέα 
Σμύρνη, Ηλιούπολη,...) μια σειρά παρεμβά¬ 
σεων σε σταθμούς Μετρό με παρεμπόδιση 
της λειτουργίας των ακυρωτικών μηχανη¬ 
μάτων, μοίρασμα κειμένων, ανάρτηση πανό 
μέσα στους σταθμούς και χαρτοπανό έξω 
από αυτούς. 



Η ΠΛΑΤΕΙΑ ΠΑΝΑΓΟΥΛΗ 
ΔΕΝ ΕΙΝΑΙ ΠΑΡΚΙΝΓΚ 
ΚΑΙ ΜΑΓΑΖΑΚΙ ΚΑΝΕΝΟΣ 

..Για όλους εμάς που κατοικούμε στην πε¬ 
ριοχή η διαφύλαξη του δημόσιου, ανοιχτού 
χαρακτήρα της πλατείας είναι ζωτικής ση¬ 
μασίας. Σε μια περιοχή χωρίς ίχνος πρασί¬ 
νου (εκτός από το ρέμα της Πικροδάφνης), 
χωρίς πάρκα και πλατείες να παίζουν τα 
παιδιά, να αράζουν οι νέοι, να συνευρίσκο¬ 
νται οι ηλικιωμένοι, να μπορούμε να περπα¬ 
τήσουμε και να κάνουμε ποδήλατο, η απώ¬ 
λεια των εναπομεινάντων δημόσιων χώρων, 
όπως η πλ. Παναγούλη, υποβαθμίζει ακόμα 
περισσότερο την ποιότητα της καθημερι¬ 
νής μας ζωής. 

Μερικές δεκαετίες πίσω, κάποιοι κάτοικοι 
της περιοχής, με πρωτοβουλία του Συλλό¬ 
γου Ανθέων,διεκδίκησαν το χώρο μπροστά 
από τη ΔΕΗ μέχρι τη Βουλιαγμένης και από 
την ΕΛΚΑ μέχρι την Εθνάρχου Μακαρίου, 
που ήταν σκουπιδότοπος με μπάζα και σα¬ 
ράβαλα αυτοκινήτων. Με μαζική συμμετοχή 
απαίτησαν την απαλλοτρίωση της περιοχής 
από το δήμο και τη δημιουργία πλατείας 
και χώρου πρασίνου. Τη νύχτα έφραζαν το 
χώρο με παλούκια και σύρματα και το πρωί 
έρχονταν οι μπάτσοι με τους ιδιοκτήτες και 
τα γκρέμιζαν.Τελικά μια νύχτα προχώρησαν 
σε μια πιο ριζοσπαστική κίνηση: έφεραν οι 
οικοδόμοι της γειτονιάς μπετονιέρες, σίδε¬ 
ρα και σανίδες και με μπαλαντέζες μέχρι τα 
χαράματα έφτιαξαν γύρω γύρω το τσιμε¬ 
ντένιο τοιχάκι που υπάρχει σήμερα. Υπήρ¬ 
χε μεγάλη περιφρούρηση και μετά από δι¬ 
καστικές διαμάχες, πέρασε τελικά ο χώρος 
στο δήμο. Ονομάστηκε πλατεία Ανθέων και 
αργότερα Αλ. Παναγούλη. 

Είναι προφανές λοιπόν ότι η πλατεία δεν 
είναι προίκα του κάθε δημάρχου για να 

Η παρέμβαση ξεκίνησε στις 18.00 με ολιγό- 
λεπτη παρέμβαση στο μετρό Συγγρού-Φιξ, 
όπου είχαμε τη χαρά να συναντηθούμε 
με την Ανοιχτή Συνέλευση Κατοίκων Πε- 
τραλώνων-Θησείου-Κουκακίου, η οποία 
βρισκόταν εκεί για αντίστοιχη δράση. Η 
παρέμβαση συνεχίστηκε στο σταθμό του 
Νέου Κόσμου. Ο τρίτος μας σταθμός ήταν 
η Δάφνη, όπου μείναμε και λίγο παραπά¬ 
νω. Με το πέρας της παρέμβασης ο κύριος 
όγκος μας κινήθηκε μαζικά προς τη Νομι¬ 
κή σε αλληλεγγύη με τους μετανάστες που 
βρίσκονταν σε απεργία πείνας και υπό την 
καταστολή του κράτους. 


αναδημοσίευση από το δ/ο§ της ανοι¬ 
χτής λαϊκής συνέλευσης Αγίου Δημητρίου 
άΐΐριΙΙΚαΐαάίπιαάίηη.δΙο^ροΐ.αονη 


έχει το δικαίωμα να την ξεπουλάει. Όπως 
επίσης δεν είναι ιδιοκτησία κανενός για να 
την μετατρέπει σε μαγαζί και πάρκινγκ. Η 
πλατεία όπως και όλοι οι δημόσιοι χώροι 
δεν είναι εμπορεύματα αλλά κοινωνικά 
κεκτημένα και αγαθά. Το ξεπούλημα και η 
εμπορευματοποίηση τους, είτε με το πρό¬ 
σχημα της τοπικής οικονομικής ανάπτυξης, 
είτε για να γίνουν δήθεν βιώσιμοι και να 
έχει ο δήμος έσοδα, είναι ένα τεράστιο 
ψέμα. Πρόκειται για ιδιωτικά συμφέροντα 
και χρήμα που το μοιράζονται οι εκάστοτε 
δημοτικές αρχές με λίγους επιχειρηματίες, 
σε βάρος πάντα της τοπικής κοινωνίας και 
του περιβάλλοντος. 

Η ιστορία της πλ. Παναγούλη απλά επικυ¬ 
ρώνει την σημασία και τη διαχρονικότητα 
όλων των κοινωνικών αγώνων, από τον πιο 
μικρό μέχρι τον πιο μεγάλο. Ας μη δείξου¬ 
με λοιπόν καμία ανοχή κι αδιαφορία στα 
όσα συμβαίνουν στη γειτονιά μας. 

Το παραπάνω κείμενο αποτελεί απόσπασμα 
του καλέσματος σε συγκέντρωση - παρέμβαση 
που έκανε το στέκι στις 18112 στην πλατεία Αλ. 
Παναγούλη. Στο κάλεσμα ανταποκρίθηκαν αρ¬ 
κετοί κάτοικοι της περιοχής. Κατά τη διάρκεια 
της συγκέντρωσης μας, τα κολονάκια που τον 
τελευταίο καιρό μπαινοβγαίνουν ύποπτα επι¬ 
τρέποντας την διέλευση αυτοκινήτων μέσα 
στην πλατεία, τσιμενταρίστηκαν. Μέσα απο 
την κουβέντα, προέκυψε η διάθεση για συ¬ 
ντονισμό και συνέχιση του αγώνα για την 
υπεράσπιση του ανοιχτού και δημόσιου 
χαρακτήρα της πλατείας. Αυτή η διάθεση 
γίνετε πράξη μέσα απο κάποιες ακόμη 
συναντήσεις όσων ενδιαφέρθηκαν για το 
θέμα και την απο κοινού οργάνωση των 
επόμενων κινήσεων μας. 


ρικό τομέα δουλεύει σε πολυεθνικές αλυσίδες. Ο εργασιακός μεσαίωνας βασιλεύει με 
την εργασία ως καταναγκασμό σε ένα εξουθενωτικό ωράριο, με μισθούς πείνας, ατελείω¬ 
τες ταπεινώσεις από τους “υπεύθυνους” και ως εκβιασμός υπό την απειλή της ανεργίας 
και της οικονομικής εξαθλίωσης. Πράγμα που πρακτικά μεταφράζεται σε ελαστικά Ι2ωρα 
με συμβάσεις μερικής απασχόλησης. Μη ξεχνάμε όμως πως από 5 Μαρτίου 2010 δεν 
έχουμε καν εργασιακά δικαιώματα. 

Ωστόσο, στα νέα εμπορικά κέντρα το “5Γιορρίη§” αποκτά δευτερεύοντα ρόλο, καθώς 
διαμορφώνεται ο νέος τύπος καταναλωτή. Αυτός που επηρεασμένος απ' τον καταιγισμό 
διαφημίσεων δέχεται να περνά μια ολόκληρη μέρα στο εμπορικό κέντρο, όχι απαραίτητα 
για να αγοράσει, αλλά για να έρθει σε επαφή με τον γκλάμουρ τρόπο ζωής, απομακρυ¬ 
σμένος απ' την καθημερινότητα και τα προβλήματα που τη συνοδεύουν.'Ή ερωτοτροπία 
με τα αντικείμενα, η παιγνιώδης περιπλάνηση και οι συνδυαστικές δυνατότητες συμπλη¬ 
ρώνονται από πλήθος νέων λειτουργιών”. Το αντικείμενο πέρα από την εταιρική του 
ταυτότητα γίνεται μέρος των διαδοχικών διαδράσεων του πελάτη με τις εταιρίες. Έτσι η 
συγκεντρωτική αγορά έρχεται να απορροφήσει και να αντικαταστήσει τις διαπροσωπικές 
σχέσεις μεταξύ των κατοίκων της γειτονιάς και της τοπικής αγοράς, με τον απρόσωπο 
καταναλωτισμό των εμπορικών αλυσίδων. 

Διάφορα ακούσαμε και για τις “οικολογικές” προδιαγραφές του αντιαισθητικού πολεο- 
δομικού εκτρώματος με συνολικό εμβαδόν 25.000τ.μ. και κόστος κατασκευής 75 εκα¬ 
τομμύρια ευρώ(!). Μόνο που, κατά αναλογία, οι προδιαγραφές αυτές αντιστοιχούν στην 
τοποθέτηση ηλιακού θερμοσίφωνα, εξοικονομώντας ένα μικρό ποσοστό των αναγκών 
της κατασκευής. Η ίδια η κατασκευή χρειάστηκε τόνους πρώτων υλών από κάποια λεη¬ 
λατημένη πλευρά του πλανήτη (όπως και τα εμπορεύματα που περιέχει), το ρεύμα δε που 
δαπανάται για την φωτορύπανση της, αντιστοιχεί στις ανάγκες μιας μικρής πόλης. Συν το 
ότι το κυκλοφοριακό πρόβλημα στην περιοχή θα οξυνθεί ακόμη περισσότερο, κάνοντας 
τη ζωή στους γύρω δήμους ανυπόφορη, τόσο λόγω της δυσκολίας μετακίνησης όσο και 
λόγω της ηχορύπανσης και των εκπομπών καυσαερίων. 

Όχι και τόσο άσχετο με τα παραπάνω, είναι και το φαινόμενο που παρατηρούμε τους 
τελευταίους μήνες, στην πλατεία Παναγούλη (ακριβώς απέναντι απο το Μ.Μ^ΙΙ). Ο Δήμος 
Αγ.Δημητρίου έχει πουλήσει το αναψυκτήριο που βρίσκεται πάνω στην πλατεία σε ιδιώ¬ 
τη, ο οποίος έχει καταπατήσει με τραπεζοκαθίσματα ένα μεγάλο κομμάτι της πλατείας. 
Ταυτόχρονα, ένα άλλο κομμάτι της μετατρέπεται σε πάρκινγκ για τους πελάτες της καφε- 
τέριας και όχι μόνο. Το ξεπούλημα και η εμπορευματοποίηση των δημοσίων χώρων είτε 
με το πρόσχημα της τοπικής οικονομικής ανάπτυξης, είτε για να γίνουν οι χώροι αυτοί 
οικονομικά βιώσιμοι και να έχει έσοδα ο εκάστοτε Δήμος, δεν είναι τίποτα άλλο από ένα 
τεράστιο ψέμα. Πρόκειται για ιδιωτικά συμφέροντα και χρήμα που τα μοιράζονται οι 
εκάστοτε ντόπιες δημοτικές αρχές με λίγους επιχειρηματίες, σε βάρος πάντα της τοπικής 
κοινωνίας και του περιβάλλοντος. Εμείς όμως δεν πρόκειται να δείξουμε καμία αδιαφορία 
και ανοχή, σε όσα συμβαίνουν στην περιοχή. 

Στις συνθήκες κρίσης και με την “ύφεση” των επενδυτικών δραστηριοτήτων καθώς και 
τις μακριές ουρές των ανέργων να αποτελούν το ιδανικότερο φόβητρο για την απόσπαση 
της κοινωνικής συναίνεσης, η όρεξη των επαγγελματιών της λεηλασίας έχει ανοίξει για τα 
καλά. Η “φυσική” εξέλιξη της ελεύθερης αγοράς είναι ο οικονομικός ολοκληρωτισμός, ο 
οποίος, θέλει τα εμπορικά κέντρα να γίνουν οι νέες πλατείες των πόλεων, και οι πραγματι¬ 
κές πλατείες αραχτήρια των ένστολων μπράβων του κράτους-νταβατζή. Απόρροια αυτής 
της λογικής τα κάγκελα, οι κάμερες “ασφαλείας”, οι τρομονόμοι, η κρατική τρομοκρατία. 
Πρέπει επιτέλους να ξυπνήσουμε και να αντιδράσουμε, καθώς δεν είναι αργά για να στα¬ 
ματήσουμε τέτοιου είδους “επενδύσεις”, για να σαμποτάρουμε τη λειτουργία τους, για 
να πάρουμε τις γειτονιές και τις ζωές μας στα χέρια μας. 


Όλα είναι κλεμμένα σημαίνει πως όλα μας ανήκουν. 

Αν δεν αντισταθούμε σ' όλες τις γειτονιές 
οι πόλεις μας θα γίνουνε μοντέρνες φυλακές 
και ανθρώπινες χωματερές. 

Αντίσταση - Αυτοοργάνωση - Αλληλεγγύη 


ελευθεριακό στέκι Πικροδάφνη 







4 


5 


"Τρομοκρατία" 

ή αλλιώς, είπε ο γάιδαρος τον πετεινό κεφάλα 


Κουραστήκαμε να ακούμε από το κράτος και από τα τσιράκια του,τους δημοσιογράφους, 
δηλώσεις για τους "τρομοκράτες", τις "τρομοκρατικές" ενέργειες, το μέτωπο της "τρο¬ 
μοκρατίας" που στρέφεται ενάντια σε ολόκληρη την κοινωνία, και την έκκληση προς την 
κοινωνία να καταδικάσει την "τρομοκρατία" και την βια από όπου και αν προέρχεται. 

Η σύγχυση που προσπαθούν να μας επιβάλουν, δεν είναι τυχαία. Μας φέρνει στο μυαλό 
τις δηλώσεις της χούντας για τον "τρομοκράτη" Αλέκο Παναγούλη, καθώς επίσης και 
τις "τρομοκρατικές" βομβιστικές επιθέσεις εναντίων των Γερμανών κατά τη διάρκεια της 
κατοχής. 

Τρομοκρατία όμως, απ' ότι διαβάζουμε στο λεξικό, σημαίνει: τρόπος διακυβέρνησης του 
λαού, από μικρή μειοψηφία, που εφαρμόζει σκληρά μέτρα βίας. (Λεξικό της νέας ελληνικής γλώσ¬ 
σας του Γ. Μπαμπινιώτη. Γ' Έκδοση). 

Το κράτος λοιπόν, αυτή η μικρή μειοψηφία, που κυβερνά το λαό εφαρμόζοντας σκληρά 
μέτρα βίας. Που είναι η θεσμοθετημένη, και περισσότερο από οτιδήποτε άλλο οργανω¬ 
μένη και επιβαλλόμενη μορφή βίας πάνω στην κοινωνία. Αυτό το ίδιο το κράτος, προ¬ 
σπαθεί να θολώσει τα νερά και να απεκδυθεί τον όρο τρομοκράτης, που του ταιριάζει, 
φορτώνοντας τον σε όποιον αγωνίζεται χρησιμοποιώντας βίαια μέσα. 

Προσπαθεί με αυτό τον τρόπο, εκτός από το να κάμψει το πείσμα των αγωνιζόμενων 
ανθρώπων, να στρέψει και το βλέμμα της κοινωνίας μακρυά από την βία που εξακολου¬ 
θητικά ασκεί πάνω της. 

Μακρυά από τη βία της πείνας, των φόρων, της ανεργίας, του ανταγωνισμού, των τραπε¬ 
ζών, των φυλακών, των παρακολουθήσεων, των μπάτσων. Μακρυά εν γένει, από τη βία της 
εξουσίας. 

Προσπαθεί να μετατραπεί από επιτιθέμενο σε άκακο αμυνόμενο, και να δικαιολογηθεί, 
φτιάχνοντας νόμους και θεσμούς, στρατό, μπάτσους, δικαστήρια και φυλακές προκειμέ- 
νου, απλώς, να "αμυνθεί". 

Στο οπλοστάσιο αυτής της δήθεν άμυνας του κράτους, εκτός από τον περίφημο κου¬ 
κουλονόμο, που μετατρέπει τα πλημμελήματα σε κακουργήματα εάν αυτά διαπράχθηκαν 
φορώντας κουκούλα, έχει προστεθεί και ο τρομονόμος. Νόμο τον οποίο εισήγαγε το 
2001 το ΠΑΣΟΚ, και τροποποίησε το 2004 η ΝΔ. 

Βάση αυτού του νόμου βλέπουμε να δημοσιοποιούνται φωτογραφίες και στοιχεία αν¬ 
θρώπων, που υπάρχει υπόνοια για συμμετοχή τους σε οργανώσεις ένοπλης βίας, την 
στιγμή που αποκρύπτονται ενδελεχώς ονόματα και στοιχεία πολιτικών, δημοσιογράφων, 
βιομηχάνων, πλουσίων και καλλιτεχνών, που κατηγορούνται για εγκληματικές πράξεις. 
Βάση αυτού του νόμου καλείται η κοινωνία να παίξει το ρόλο του ρουφιάνου και του 
καταδότη, ενάντια σε ανθρώπους που το κράτος διατηρεί υπόνοιες απέναντι τους. 

Το 2010 το ΠΑΣΟΚ μες στο κατακαλόκαιρο (26 Αυγούστου), σε μια μόνο συνεδρίαση 
θερινού τμήματος της βουλής, ψήφισε τη δεύτερη κατά σειρά τροποποίηση του τρο¬ 
μονόμου, διευρύνοντας το πεδίο εφαρμογής του έτσι που να πιάνει ακόμα και τυχαία 
συλληφθέντες διαδηλωτές, σε μια διαδήλωση που υπήρξε σύγκρουση με την αστυνομία. 
Οι τροποποιήσεις στον τρομονόμο είναι οι εξής: 

1. Ενώ έως τώρα τιμωρούταν «όποιος συγκροτεί ή εντάσσεται ως μέλος σε δομημένη και 
με διαρκή δράση ομάδα από τρία ή περισσότερα πρόσωπα (οργάνωση) και επιδιώκει 
τη διάπραξη περισσότερων κακουργημάτων», το «και» αντικαταστάθηκε με «που». Έτσι, 
εξαλείφεται το υποκειμενικό στοιχείο του δόλου και αντικαθίσταται με το αντικειμενικό 
συλλογικό στοιχείο. Είναι αδιάφορο αν ο κατηγορούμενος ήθελε να διαπράξει ή διέπρα- 
ξε κακουργήματα. Αρκεί που το ήθελε η οργάνωση. Το ελληνικό σύστημα δικαίου δεν 
περιλάμβανε μέχρι τώρα τον αντικειμενικό δόλο. Πλέον, στο όνομα της «καταπολέμησης 
της τρομοκρατίας», εισάγεται και αυτός, κατ' αντιγραφή της ναζιστικής αρχής της συλ¬ 
λογικής ευθύνης. 

2. Ως "τρομοκρατική" οργάνωση ορίζεται πλέον και αυτή που συγκροτείται για να δια- 
πράξει πλημμελήματα (π.χ. παρακώλυση συγκοινωνιών, διακεκριμένη φθορά κ.ά.). Έτσι, οι 
συλληφθέντες μιας μαχητικής πορείας, στους οποίους κατά κανόνα αποδίδονται τέτοια 
αδικήματα, μπορούν κάλλιστα να δικαστούν ως "τρομοκράτες". Απλώς,τους επιφυλάσσε¬ 
ται μικρότερη ποινή σε σχέση με όσους διαπράττουν κακουργήματα. Το ίδιο ισχύει και 
για όποιον κατηγορηθεί ότι «διευθύνει» τέτοια ομάδα.Δικάζεται κι αυτός σαν "αρχηγός", 
αλλά με μειωμένη ποινή (ο «διευθύνων» ομάδα που συστάθηκε για να διαπράξει κακουρ¬ 
γήματα τιμωρείται με φυλάκιση τουλάχιστον 10 ετών). 


Ανταπόκριση από τη γενική 
απεργία της 15ης Δεκέμβρη 


Στα πλαίσια των απεργιακών κινητο¬ 
ποιήσεων της 15ης Δεκέμβρη πραγ¬ 
ματοποιήθηκε λίγο μετά τις 10.00 πμ 
μαζική προσυγκέντρωση στο σταθμό 
του μετρό της Δάφνης, όπου μοιράζο¬ 
νταν κείμενα και κολλήθηκαν χαρτοπα- 
νό. Στη συνέχεια, με την άφιξή μας στο 
κέντρο, το μπλοκ της ανοιχτής λαϊκής 
συνέλευσης αγ. δημητρίου συγκροτού¬ 
μενο πλάι σε αυτά της Ανοιχτής Συνέ¬ 
λευσης Κατοίκων Αγίας Παρασκευής, 
της Συνέλευσης Κατοίκων Βύρωνα - 
Καισαριανής - Παγκρατίου και της Συ¬ 
νέλευσης Αντίστασης και Αλληλεγγύης 

Ανακοίνωση-κάλεσμα προς όσους δεν 
αγνοούν την ύπαρξή τους 


Αυτό που μέχρι και πριν από λίγο και¬ 
ρό αποτελούσε άποψη μίας μικρής μει¬ 
οψηφίας σήμερα δικαιώνεται από τους 
περισσότερους ως πραγματικότητα, 
δυστυχώς όχι πανηγυρικά αλλά κάθε 
μέρα και πιο τραγικά. Ο κόσμος που 
διαμορφώνουν τα κράτη, οι τράπεζες 
και οι μεγαλοεπιχειρηματίες είναι ένας 
κόσμος που δε μας χωράει όλους και 
που αν δε θελήσει να μας εξοντώσει 
μέσα από έναν μεγάλο πόλεμο, σήμε¬ 
ρα τουλάχιστον θέλει να μας στοιβάζει 
σαν φτηνό εργατικό δυναμικό σε πλή¬ 
ρως ελεγχόμενες μεγαλουπόλεις. 


Νοιώθουμε πως δεν υπάρχει άλλη διέ¬ 
ξοδος από το να αντισταθούμε σήμε¬ 
ρα, όχι απλά για να μην έρθει αύριο το 
χειρότερο, αλλά για να επιδιώξουμε να 
έρθει το καλύτερο. 


Όσο κι αν φαντάζει αδιανόητο, αυτά τα 
«μεγάλα» πράγματα που επιβάλλονται 
στη ζωή μας, μέσα από τη μνημονιακή 
πολιτική του κράτους, των κυρίαρχων 


Κυψέλης/Πατησίων συμμετείχε στην 
κεντρική απεργιακή πορεία που με 
την άφιξή της στο σύνταγμα κι έπειτα 
έλαβε έντονο συγκρουσιακό χαρακτή¬ 
ρα. Επίσης, αποχωρώντας από την πλ. 
Συντάγματος το μπλοκ μας συμμετείχε 
και στη πορεία που έφτασε μέχρι τα 
γραφεία της ΓΣΕΕ όπου κι ακολούθη¬ 
σαν και νέες συγκρούσεις με τις δυνά¬ 
μεις καταστολής. 


(αναδημοσίευση από το δΙο§ της Ανοι¬ 
χτής Λαϊκής Συνέλευσης Αγ. Δημητρί¬ 
ου Ι<3τ3άίΓη3άίΓη.δΙο§5ροτ.εοηη) 

πολιτικών μηχανισμών αλλά και της ου¬ 
σιαστικής συνεργίας των «επιφανών» 
συνδικαλιστικών φορέων, μπορούν να 
χάσουν το έδαφος κάτω απ' τα πόδια 
τους. Αρκεί σ' αυτό το έδαφος εμείς 
να δημιουργούμε μορφές και κοινότη¬ 
τες αγώνα, που να μην επιτρέπουν την 
αεροστεγή εδαφοκάλυψη της κοινωνι¬ 
κής ζωής από την κυριαρχία τους. 


Καλούμε όλους όσους δεν αγνοούν 
ότι η πράξη μπορεί να επιφέρει άμεσα 
και απτά αποτελέσματα στην ανατρο¬ 
πή αυτής της τάξης πραγμάτων να δια¬ 
μορφώσουν πυρήνες σε κάθε περιοχή 
μέσα από διαρκείς αμεσοδημοκρατι- 
κές συνελεύσεις και δράσεις, καθώς 
και ομάδες παρέμβασης και συνελεύ¬ 
σεις στους εργασιακούς χώρους. 


(απόσπασμα από κείμενο-κάλεσμα 
της ανοιχτής λαϊκής συνέλευσης Αγί¬ 
ου Δημητρίου για την απεργία της 15ης 
Δεκέμβρη) 


3. Ο κύκλος των μελών μιας οργάνωσης διευρύνεται και με τους συμπαθούντες, οι οποί¬ 
οι παρέχουν «κάθε είδος περιουσιακά στοιχεία, υλικά ή άυλα, κινητά ή ακίνητα ή κάθε 
είδους χρηματοοικονομικά μέσα». Η ποινή και γι' αυτούς είναι κάθειρξη μέχρι 10 χρόνια. 
Μπορούμε να φανταστούμε πόσο διευρύνεται ο κύκλος και πόση αυθαιρεσία χωράει εν 
προκειμένω,αν αναλογιστούμε ότι "τρομοκρατικές" έχουν χαρακτηριστεί όλες οι εθνικο- 
απελευθερωτικές οργανώσεις (π.χ. οι οργανώσεις της Παλαιστινιακής Αντίστασης), υπέρ 
των οποίων αναπτύσσονται κινήσεις αλληλεγγύης. Συλλογή τροφίμων ή ρούχων για την 
Παλαιστίνη μπορεί να χαρακτηριστεί παροχή υλικής βοήθειας στην «τρομοκρατία»! Μά¬ 
λιστα, ο νέος νόμος διευκρινίζει ρητά ότι αυτή η κατηγορία απευθύνεται «ανεξάρτητα 
από τη διάπραξη οποιουδήποτε εγκλήματος από τα αναγραφόμενα στην παρ. I»! 

4. Εισάγεται πλέον, δίπλα στη συμμετοχή σε «δομημένη οργάνωση», το αδίκημα της 
απειλής: «Όποιος απειλεί σοβαρά με την τέλεση του κατά την παρ. I εγκλήματος και 
έτσι προκαλεί τρόμο τιμωρείται με φυλάκιση τουλάχιστον δύο ετών». Τα όρια της αυθαι¬ 
ρεσίας εκτείνονται πλέον στο άπειρο, καθώς ευθέως διώκεται το φρόνημα. Και αφού η 
εξουσία ονομάζει ανοικτά και με το νόμο πλέον έγκλημα και τρομοκρατία οποιαδήποτε 
μορφή αντίστασης εναντίων της, πρακτικά, η ανακοίνωση μιας διαδήλωσης ή μιας κατά¬ 
ληψης μπορεί να θεωρηθεί ότι προκαλεί τρόμο και άρα οι διοργανωτές είναι δυνατό να 
συλληφθούν και να οδηγηθούν στη φυλακή. 

5. Για να κατοχυρωθεί καλύτερα η διεύρυνση του κύκλου των «υπόπτων», έρχεται η κα¬ 
τάργηση της διάταξης του νόμου του 2004, που έλεγε ότι «δεν συνιστά τρομοκρατική 
πράξη, η τέλεση ενός ή περισσότερων από τα εγκλήματα των προηγούμενων παραγρά¬ 
φων, αν εκδηλώνεται ως προσπάθεια εγκαθίδρυσης δημοκρατικού πολιτεύματος ή δια¬ 
φύλαξης ή αποκατάστασης αυτού ή ως δράση υπέρ της ελευθερίας, ή αποσκοπεί στην 
άσκηση θεμελιώδους ατομικής, πολιτικής ή συνδικαλιστικής ελευθερίας ή άλλου δικαιώ¬ 
ματος». Η διάταξη αυτή ενώ θεωρητικά απέτρεπε τη δίωξη του φρονήματος και της ανοι¬ 
χτής πολιτικής και συνδικαλιστικής δράσης, ουσιαστικά όλα αυτά ετίθεντο στην κρίση 
του εκάστοτε δικαστηρίου. Σήμερα με αυτή την κατάργηση του συγκεκριμένου άρθρου 
καταργούνται ακόμα και τα προσχήματα. Τυχαία γίνεται λόγος για χούντα; 

6. Τέλος, για τη διευκόλυνση της ρουφιανιάς και των στημένων κατηγορητηρίων, καταρ- 
γήθηκε η υποχρέωση του δικαστηρίου να αποκαλύπτει το όνομα του «ανώνυμου» μάρ¬ 
τυρα, αν το ζητήσει κάποιος από τους διάδικους. Πλέον, το δικαστήριο θα αποφαίνεται, 
«αιτιολογημένα», αν θα αποκαλύψει το όνομα ή όχι. Και βέβαια, ξέρουμε πολύ καλά ποιες 
θα είναι οι αποφάσεις των διατεταγμένων δικαστηρίων, που ενεργούν δίκην έκτακτων 
στρατοδικείων. 

Πρέπει να επισημανθεί ότι η κύρωση της σύμβασης του Παλέρμο προδικάζει τη λήψη 
και άλλων κατασταλτικών μέτρων, όπως π.χ. η σκλήρυνση του καθεστώτος κράτησης των 
καταδικασθέντων για «τρομοκρατία». 

(στοιχεία αντλημένα από την ιστοσελίδα Ηττρ://30ΐίοηίοΗίόθΓτχ.ννοΓφΓθ5$.εοηη/) 

Σαν να μην έφταναν όλα αυτά, το κράτος και νομίμως πλέον, ξεκινά να μας φακελώνει 
όλους ανεξαιρέτως προκειμένου να φτιάξει για τον καθένα μας ένα προφίλ βάσει των 
επικοινωνιών του. 

Πιο συγκεκριμένα το τελευταίο νομοσχέδιο του υπουργείου δικαιοσύνης που ενσωμα¬ 
τώνει την κοινοτική οδηγία 2006/24/ΕΚ για την διατήρηση δεδομένων στις ηλεκτρονικές 
επικοινωνίες, προβλέπει υποχρεωτικό προληπτικό φακέλωμα των δεδομένων των ηλε¬ 
κτρονικών επικοινωνιών για όλους μέσω σταθερής και κινητής τηλεφωνίας (ακόμα και 
των αναπάντητων κλήσεων), καθώς και του Ιντερνετ (6-Γη3ίΐ5), για 12 μήνες. Η διάταξη 
προβλέπει ότι οι πάροχοι υπηρεσιών ηλεκτρονικών επικοινωνιών ή δημόσιων δικτύων να 
διατηρούν για 12 μήνες, εντός της ελληνικής επικράτειας, τα δεδομένα κίνησης ή θέσης 
(ημερομηνία, ώρα , διάρκεια, είδος επικοινωνίας) καθώς και δεδομένα αναγνώρισης του 
συνδρομητή ή του χρήστη, οποιουδήποτε φυσικού ή νομικού προσώπου. Μαζί με αυτές 
τις διατάξεις προστίθενται και ρυθμιστικές διατάξεις για την βιντεοσκόπηση δημόσιων 
και κλειστών χώρων καθώς και τις δυνατότητες διάθεσης των αρχείων τους στις αρμό¬ 
διες υπηρεσίες. 

Έτσι επιβεβαιώνονται και τα ψέματα που έλεγαν όταν αρχικά εγκαταστάθηκαν το 2004 
τέτοιες κάμερες ως πρόσκαιρο και αναγκαίο κακό για τους ολυμπιακούς αγώνες. 

Όλη αυτή, η πραγματική τρομοκρατία, αντί να μας τρομάζει και να μας απομονώνει, μας 
εξοργίζει ακόμα περισσότερο. Σπέρνουν ανέμους, θα θερίσουν θύελλες. 

ΑΜΕΣΗ ΚΑΤΑΡΓΗΣΗ ΤΟΥ ΤΡΟΜΟΝΟΜΟΥ ΚΑΙ ΤΟΥ ΚΟΥΚΟΥΑΟΝΟΜΟΥ 
ΤΟ ΚΡΑΤΟΣ ΕΙΝΑΙ Ο ΜΟΝΟΣ ΤΡΟΜΟΚΡΑΤΗΣ 

Δεν έχουμε άλλο τρόπο για να ακουστεί η φωνή μας, για να μάθετε το δίκιο μας. Τριακό¬ 
σιοι (300) από εμάς ξεκινάμε Πανελλαδική Απεργία Πείνας σε Αθήνα και Θεσσαλονίκη, 
στις 25 του Γενάρη. 

Είμαστε μετανάστες και μετανάστριες από όλη την Ελλάδα. Ήρθαμε εδώ διωγμένοι από 
τη φτώχεια, την ανεργία, τους πολέμους, τις δικτατορίες. Οι πολυεθνικές της Δύσης και 
οι πολιτικοί υπηρέτες τους στις πατρίδες μας, δεν μας άφησαν άλλη επιλογή από το να 
ρισκάρουμε τις ζωές μας 10 φορές για να έρθουμε μέχρι την πόρτα της Ευρώπης. Η Δύση 
που καταληστεύει τον τόπο μας, με το απείρως καλύτερο βιοτικό επίπεδο από εκεί, είναι 
για μας η μοναδική ελπίδα να ζήσουμε σαν άνθρωποι. Ήρθαμε (με κανονική ή όχι είσο¬ 
δο) στην Ελλάδα και δουλεύουμε για να ζήσουμε εμείς και τα παιδιά μας. Βρισκόμαστε 
στην αναξιοπρέπεια και στο σκοτάδι της παρανομίας για να ωφελούνται οι εργοδότες 
και οι υπηρεσίες του κράτους από την άγρια εκμετάλλευση της εργασίας μας. Ζούμε από 
τον ιδρώτα μας και με το όνειρο κάποια στιγμή να αποκτήσουμε ίσα δικαιώματα με τους 
έλληνες συναδέλφους. 

Το τελευταίο καιρό τα πράγματα έχουν γίνει πολύ δύσκολα για εμάς. Οσο κόβονται οι 
μισθοί και οι συντάξεις, όσο ακριβαίνουν τα πάντα, τόσο ο μετανάστης παρουσιάζεται 
ως φταίχτης, ως ο υπαίτιος για την εξαθλίωση και την άγρια εκμετάλλευση των ελλήνων 
εργαζομένων και μικροεπιχειρηματιών. Η προπαγάνδα φασιστικών και ρατσιστικών κομ¬ 
μάτων και οργανώσεων έχει πλέον γίνει η επίσημη γλώσσα του κράτους για το μετανα- 
στευτικό. Η φρασεολογία τους αναπαράγεται πλέον αυτούσια από τα ΜΜΕ όταν μιλάνε 
για εμάς. Οι «προτάσεις» τους πλέον εξαγγέλλονται ως κυβερνητικές πολιτικές. Τείχος 
στον Έβρο, πλωτά στρατόπεδα και ευρωστρατός στο Αιγαίο, πογκρόμ και τάγματα εφό¬ 
δου στις πόλεις, μαζικές απελάσεις. Πάνε να πείσουν τους έλληνες εργαζόμενους, πως 
συνιστούμε ξαφνικά απειλή για αυτούς, πως εμείς φταίμε για την πρωτοφανή επίθεση 
που δέχονται από τις ίδιες τους τις κυβερνήσεις. 

Η απάντηση στο ψέμα και στη βαρβαρότητα πρέπει να δοθεί τώρα και θα την δώσουμε 
εμείς οι μετανάστες και μετανάστριες. Μπαίνουμε μπροστά με τη ζωή μας για να στα¬ 
ματήσουμε τώρα την αδικία σε βάρος μας. Ζητάμε την νομιμοποίηση όλων των μετα¬ 
ναστών/τριών, ζητάμε ίσα πολιτικά και κοινωνικά δικαιώματα και υποχρεώσεις με τους 
έλληνες εργαζομένους και εργαζόμενες. Ζητάμε από τους έλληνες συναδέλφους μας 
εργαζομένους, από κάθε άνθρωπο που τώρα υποφέρει κι αυτός από την εκμετάλλευση 
του ιδρώτα του, να σταθεί δίπλα μας. Να στηρίξει τον αγώνα μας, για να μην αφήσει να 
επικρατήσει και στο δικό του τόπο το ψέμα και η αδικία, ο φασισμός και η απολυταρχία 
των πολιτικών και οικονομικών ελίτ. Αυτό δηλαδή που έχει επικρατήσει και στις δικές μας 
πατρίδες και μας ανάγκασε να ξενιτευτούμε για να μπορέσουμε να ζήσουμε με αξιοπρέ¬ 
πεια, εμείς και τα παιδιά μας. 

Δεν έχουμε άλλο τρόπο για να ακουστεί η φωνή μας, για να μάθετε το δίκιο μας. Τριακό¬ 
σιοι (300) από εμάς ξεκινάμε Πανελλαδική Απεργία Πείνας σε Αθήνα και Θεσσαλονίκη, 
στις 25 του Γενάρη. Βάζουμε την ζωή μας σε κίνδυνο, γιατί έτσι κι αλλιώς δεν είναι ζωή 
αυτή για ένα αξιοπρεπή άνθρωπο. Προτιμούμε να πεθάνουμε εδώ, παρά τα παιδιά μας να 
ζήσουν αυτά που περάσαμε εμείς. 

Ιανουάριος 2011 

Η Συνέλευση των μεταναστών απεργών πείνας 


_ — ΓΓθνή Ορν αν,σμό * 

— — Λ στις 28/1 στο ' πα νο, 1 

ν απεργών. ^ “ '-' 


ΑΑίΤΚΜΑΘΜΜΑ 


έιτι/πη αντιεΙοινοαστιΜ παρέ^βαβπ στα ©\ο/)εί’α τιλ>ι/ ιότημΙ/ προαβτάλ>ν 


Η αρχική διάθεση κάποιων από μας 
να επικοινωνήσουμε με τους μαθητές 
των γύρω περιοχών αγκαλιάστηκε και 
από άλλους και όλοι μαζί αρχίσαμε να 
βρισκόμαστε και να συζητάμε τις ιδέες 
μας, τα θέματα, τα σενάρια, τους διαλό¬ 
γους, τα κείμενα, ισότιμα και ανάλογα 
με τις διαθέσεις και τα ενδιαφέροντα 
μας. Είδαμε για μια ακόμη φορά πως 
όταν λειτουργούμε με αυτό τον τρόπο 
τα πράγματα γίνονται πιο εύκολα απ' 
ότι νομίζουμε. Βγάλαμε το πρώτο τεύ¬ 
χος σε 6.000 κομμάτια, το μοιράσαμε 
σε 20 περίπου σχολεία και το οικονο¬ 
μικό κόστος ήταν 100 ευρώ. Η πολύ 
καλή ανταπόκριση οδήγησε σύντομα 
στο 2ο τεύχος και έπεται συνέχεια.. 
Τελικά αυτό που είναι το δύσκολο και 
μη εξαγοράσιμο, είναι η απόφαση για 
ανιδιοτελή δράση. Άπαξ και υπάρχει 
όμως όλα είναι δυνατά. 


Το ΑΝΤΙ(ΜΑ)ΘΥΜΑ προκύπτει από 
χρονικά άτακτες συνελεύσεις στο 
Ελευθεριακό στέκι Πικροδάφνη. 

θ-ΓΠ3ίΙ: 3ηΐίΓη3τΗίΓΠ3@θ5ρίν.ηθί 




ΣΤΟΝ ΚΟΣΜΟ ΤΩΝ ΑΦΕΝΤΙΚΩΝ ΕΙΜΑΣΤΕ ΟΛΟΙ ΞΕΝΟΙ 

Σήμερα Παρασκευή 28/01/11 προχωρήσαμε σε συμβολική κατάληψη στον Διεθνή Οργανι¬ 
σμό Μετανάστευσης ως ένδειξη αλληλεγγύης στο πλήρως πολιτικό αίτημα των εκατοντά¬ 
δων μεταναστών απεργών πείνας, για τη νομιμοποίηση όλων των μεταναστών με πλήρη 
και ίσα πολιτικά και κοινωνικά δικαιώματα. Μια κίνηση αξιοπρέπειας και αγώνα ενάντια 
στην οικονομική εκμετάλλευση,την κοινωνική απομόνωση και την εξαθλίωση στην οποία 
εξωθούνται αυτοί οι άνθρωποι από τις διεθνείς επεμβάσεις λεηλασίας και «εκδημοκρα¬ 
τισμού» του ορυκτού πλούτου ή της γεωπολιτικής σημασίας των χωρών τους, την αδί¬ 
στακτη γραφειοκρατία των χωρών υποδοχής, την βία των μαφιών εμπορίας ανθρώπων, τη 
«ζεστή φιλοξενία» από τους μπάτσους,τους μισθοφόρους συνοριοφύλακες (ίτοητεχ) και 
τα κέντρα υποδοχής, μέχρι τους παραπλανημένους πατριώτες/νοσταλγούς του χίτλερ.. Η 
κίνηση μας αυτή φέρει έναν επιπλέον συμβολισμό λόγο της γειτνίασης του ΔΟΜ με έναν 
άλλο οργανισμό κομβικής σημασίας για τη διαχείρισή της αβεβαιότητας εργαζομένων - 
ανέργων(ΟΑΕΔ). 

Ο Διεθνής Οργανισμός Μετανάστευσης (ΔΟΜ, διεθνώς ΙΟΜ) αποτελεί ένα διακυβερ¬ 
νητικό οργανισμό που ιδρύθηκε το 1951 προκειμένου να ρυθμιστεί σε επίπεδο διεθνούς 
αγοράς το πρόβλημα της ανθρώπινης μετανάστευσης. Πρόκειται για έναν οργανισμό 
«καλής θελήσεως» που ασχολείται ακριβώς με τις «καλές» πρακτικές και την χρήση 
«νέων τεχνολογιών» για τη ρύθμιση της παράνομης μετανάστευσης. Να υποθέσουμε ότι 
οι νάρκες στον Έβρο και ο Ι2,5χμ λεφτά-για-πέταμα «Φράκτης» επίσης στον Έβρο, είναι 
δική του πρόταση/ Επίσης, από αυτό το γραφείο ορίζεται πόσοι και μετά από πόσα χρό¬ 
νια μπορούν να νομιμοποιηθούν, ποια είναι τα κριτήρια χορήγησης ασύλου και η «επα- 
ναπροώθηση» τους στις εμπόλεμες και λεηλατημένες περιοχές από όπου προέρχονται 
αυτοί οι άνθρωποι κτλ. 

Γνωρίζουμε εξάλλου πολύ καλά, πως η μεταναστευτική πολιτική μιας χώρας καθορίζεται 
από το αν οι μετανάστες αποτελούν ή όχι,χρήσιμο και απαραίτητο εργατικό δυναμικό για 
την χώρα. Πως το ζήτημα δεν αφορά παρά μόνο το ευέλικτο της εργατικής δύναμης των 
μεταναστών. Πως η κρατική γραφειοκρατία η ίδια καθορίζει τον αριθμό των μεταναστών 
με χαρτιά η χωρίς, μιας και οι παράνομοι μετανάστες είναι ιδιαίτερα επιθυμητοί καθώς 
δεν καλύπτονται από τους νόμους που προστατεύουν την εργατική δύναμη. Συνεπώς, η 
μετανάστευση εξυπηρετεί τα εκάστοτε αφεντικά, τα οποία επιβάλλοντας με ευκολία και 
ατιμωρησία τον φόβο, την επισφάλεια και την μαύρη εργασία κατασκευάζουν δεξαμενές 
αποθέματος εργατών που δεν έχουν το δικαίωμα να διεκδικήσουν ούτε τα βασικά καθώς 
είναι υπό καθεστώς παρανομίας («άμα δε σ' αρέσει φύγε, θα πάω στο δουλέμποροι ο του 
κέντρου και θα βρω 5 με το μισθό σου») 

Γνωρίζουμε επίσης, πως στη σημερινή συνθήκη, με την ανεργία και την ανασφάλεια να 
κυριαρχούν από τη μια και τον τομέα της μαύρης εργασίας να έχει καλλιεργηθεί και να 
αποτελεί «κεκτημένο» των αφεντικών, ο ανταγωνισμός μεταξύ νόμιμων και παράνομων 
εργατών, οδήγησε στη συρρίκνωση των μισθών. Αλλά γνωρίζουμε ακόμα, πως η πτώση 
των μισθών δεν έχει να κάνει με τους μετανάστες καθαυτούς (που μας τρώνε τις δου¬ 
λειές), δεν έχει να κάνει με την υποτιθέμενη κρίση του καπιταληστρικού τραπεζικού 
συστήματος, δεν έχει να κάνει με την πολιτική της εκάστοτε κυβέρνησης,Δ.Ν.Τ, Ε-Ε.Έχει 
να κάνει με την ΜΗ-ΥΠΑΡΞΗ εργατικού κινήματος και κοινών αγώνων. 

Γνωρίζουμε τέλος, πως με αυτούς τους ανθρώπους μας ενώνει ο εξαναγκασμός της μι¬ 
σθωτής εργασίας. Μας ενώνει ο κοινός ταξικός μας εχθρός που όταν απεργούμε μιλά για 
παρακώλυση συγκοινωνιών και αντίστοιχα μπροστά σε μια απεργία πείνας εκατοντάδων 
κατατρεγμένων μιλά για το πανεπιστημιακό άσυλο. Στο πλαίσιο της συγκεκριμένης οικο¬ 
νομικής πολιτικής, ντόπιοι και ξένοι εκμεταλλευόμενοι δεν πρέπει να πέφτουμε στην 
παγίδα του «διαιρεί κ βασίλευε» όπως ακριβώς θέλουν και βολεύει τους εκμεταλλευτές 
μας, αλλά όλοι μαζί να οργανώσουμε κοινούς αγώνες ενάντια σε κράτος και κεφάλαιο. 

Η εθνική ενότητα είναι μια παγίδα, οι προλετάριοι δεν έχουμε πατρίδα. 

Ενάντια στην κρατική και καπιταλιστική βαρβαρότητα, τον ρατσισμό και την εκ¬ 
μετάλλευση να γκρεμίσουμε τα σύνορα, τους φράκτες και τα στρατόπεδα συγκέ¬ 
ντρωσης για έναν κόσμο Αλληλεγγύης, Ισότητας και Ελευθερίας 


Αλληλέγγυοι-ες από τις νότιες συνοικίες 































Η αντίληψη των αυτοοργανωμένων, 
ακηδεμόνευτων και συγκρουσιακών αγώνων, 
είναι που κάνει την κρατική μηχανή να τρέμει 
μπροστά στο ενδεχόμενο ενό$ γενικευμένου 
ξεσηκωμού. Οι άνθρωποι που κουβαλάνε στο 
μυαλό του$ και διαχέουν στην κοινωνία αυτέ$ 
τι$ αντιλήψει$, μπαίνουν πρώτοι στο στόχαστρο. 

Από αυτού$ που συνειδητά ανταποδίδουν 
τη Βία του συστήματος, μέχρι αυτού$ που δεν 
αρνήθπκαν ποτέ τι$ συντροφικές τους σχέσεις. 

Έτσι φτάνουμε στη σημερινή πραγματικότητα 
των 41 πολιτικών κρατουμένων. 

Η οικονομική στήριξη αυτών, αλλά και όλων 
όσων μέσα από τη συνθήκη του εγκλεισμού 
υψώνουν το ανάστημα τους και αντιστέκονται 
είναι ένα πρώτο βήμα Βαρύνουσας σημασίας 
για την υλική και ηθική υποστήριξη τους. 

Αναγνωρίζοντας αυτή τη σημασία 
και σε συντονισμό με άλλες συλλογικότητες 
και άτομα από τις νότιες συνοικίες, 
συμμετέχουμε σε αυτή την προσπάθεια 
από το ξεκίνημα της και θεωρούμε 
την διεύρυνση της ιδιαίτερα σημαντική. 

Η ΑΛΛΗ 

ΕΙΝΑΙ ΤΟ ΟΠΛΟ 

ΕΚΔΗΛΩΣΗ - ΕΝΗΜΕΡΩΣΗ 

Σχετικά με ίο ταμείο αλΩηλεγγύης φυλακισμένων αγωνιστών 

- ιπν έως τώρα λειτουργία - δράση ίου 

- τις υποθέσεις πολιτικών κρατουμένων 

- ίο συντονισμό στις νότιες συνοικίες κοι την περαιτέρω διεύρυνση του 

Σάββατο 19/2, ώρα 18:00, στο Ελευθεριακό στέκι Πικροδάφνη 

Ελευθεριακό στέκι Πικροδάφνη 

Αν. Βασιλείου & Π.Π. Γερμανού 22 , Μπραχάμι ■ νννννν.εΙβΚΙ-ρΙΚΓΟιίΒίπΙ.ΟΓ 



Πέμπτη 17/2 ώρα 21:00 

ΠΡΟΒΟΛΗ ΝΤΟΚΙΜΑΝΤΕΡ σε σχέση μέ τις Φοιτητικές κινητοποιήσεις 
σε Αγγλία Ιταλία και Ιρλανδία στα τέλη 2010 

παραγωγή ελευθεριακό στέκι στο πολυτεχνείο (Θεσσαλονίκη, 2011) 


Σάββατο 12/3 ώρα 18:30 
ΕΝΗΜΕΡΩΤΙΚΗ ΕΚΔΗΛΩΣΗ 

για τα νέα σχέδια της υπερνομαρχίας για τη ρεματιά της Πικροδάφνης 







